cyanic-selkie/wikianc huggingface dataset:
Nuwe Apostoliese Kerk
Geskiedenis
Die Hamburgse gemeente breek weg en in 1863 word Priester Louis Preuss aangewys as die gemeente se Apostel. Later in dieselfde jaar word F.W. Schwartz aangewys as die Apostel vir Nederland en Belgie.
In 1895 sterf Schwartz en Friedrich Krebs neem die leiding van die kerk oor. Onder hom word die amp van Stamapostel ingestel. Krebs sterf in 1905 en word opgevolg deur Hermann Niehaus wat die kerk se naam amptelik verander na Nuwe Apostoliese Kerk.
Die Nuwe Apostoliese Kerk in Suid-Afrika
In 1889 word Evangelis Carl George Klibbe deur die Apostel vir Australië, H.F. Niemeyer na Suid-Afrika gestuur om die Kerk te vestig. Aanvanklike pogings om 'n gemeente te stig in Bellville en Worcester was onsuksesvol. Klibbe stig egter die eerste gemeente in Southernwood, Oos-Londen in 1892.
Op 8 Julie 1893 word Klibbe in Australië deur Niemeyer as Apostel verordineer vir Afrika as sy verantwoordelikheid. Die eerste verseëlingsdiens vind plaas op 10 April 1904 in Woodstock.
'n Skeuring vind plaas wat lei tot 'n hofsaak in 1926, wat buite die hof beslis is. In die beslissing neem Klibbe voor dat sy kerk bekend sal staan as die Ou Apostoliese Kerk van Afrika, en Schlaphoff se kerk as die Nuwe Apostoliese Kerk.
Wilhelm Schlaphoff sterf op 16 Augustus 1928 in Johannesburg tydens 'n besoek aan sy gemeentes. Die Stamapostel, Herman Niehaus wys Heinrich Franz Schlaphoff, Wilhelm Schlaphoff se seun as sy opvolger aan.
Grootblaarsuikerbos
Die grootblaarsuikerbos (Protea convexa) is 'n blomdraende struik wat aan die bekende Protea genus behoort. Die plant is endemies aan Suid-Afrika. Dit kom by die Witteberg, Elandsberg, Klein Swartberg en Tratraberg voor as deel van die fynbos-bioom; die plant is seldsaam. Die plant is plat en blom van Augustus tot November met die hoogtepunt in Oktober.
Nuwe Apostoliese Kerk
Die “Boodskap van Bishoff”
In Desember 1951 maak Stamapostel J.G. Bischoff op tagtig jarige ouderdom sy Boodskap bekend. Volgens die “Boodskap” het Jesus Christus in 'n openbaring aan hom gesê dat die wederkoms sal plaasvind voor sy (Bischoff) se dood.
Grootblaarsuikerbos
'n Brand vernietig die plant maar die sade oorleef. Die saad word geberg in 'n doppie en een tot twee jaar na dit geblom vrygelaat en deur die wind versprei. Die plant is eenslagtig. Bestuiwing vind plaas deur die werking van rotte, muise en voëls. Die plant groei in droë klowe aan die noordelik hellings op hoogtes van 1 100-1500 m.
Nuwe Apostoliese Kerk
Die “Boodskap van Bishoff”
Die “Boodskap” is tot NAK leerstelling verhef, en alle Apostels en ampsdraers moes die boodskap aanvaar of die amp neerlê. Dit het daartoe gelei dat verskeie Apostels afgedank is, waaronder die Assistent-stamapostel, Peter Kuhlen, en die Suid-Afrikaanse Apostels, Philippus Jacobus Erasmus, Daniel Carel Smuts Malan en Heinrich Franz Schlaphoff. (Van Der Vyver: 61)
Grootblaarsuikerbos
In Engels staan dit as die Largeleaf Sugarbush bekend.
Nuwe Apostoliese Kerk
Die “Boodskap van Bishoff”
Hierdie Apostels wat afgedank is het die Verenigde Apostoliese Kerk gestig, waaronder die Apostoliese Eenheid die Suid-Afrikaanse tak daarvan is.
Stamapostel
Die Stamapostel is die hoogste amp in die Nuwe Apostoliese Kerk, en bestaan sedert 1896.
Geskiedenis
Die term was ingestel deur Friedrich Krebs en dit kan vergelyk word met die Roomse Katolieke siening van die senioriteit wat die Apostel Petrus gehad het onder die Apostels. Volgens die Nuwe Apostoliese Kerk was Petrus die eerste Stamapostel.
Stamapostels van die Nuwe Apostoliese Kerk:
Funksie
Die Stamapostel lei die Nuwe Apostoliese Kerk. Die Stamapostel is die hoogste gesag ten opsigte van geloof. Tesame met die Distriksapostels bepaal hy die beleid van die kerk.
Die Stamapostel kan nuwe Apostels verordineer of ontslaan.
Altus Theart
Altus Theart is ’n Suid-Afrikaanse akteur wat in TV-, film- en teaterproduksies optree. Hy is veral bekend vir sy rol as Werner ‘Killer’ Botha in die Bakgat-rolprente, asook as Fafa Beltrame in kykNET se drama, Getroud Met Rugby.
Theart het in 2006 ’n diploma in Drama van die Tshwane-Universiteit van Tegnologie verwerf, waar hy in teaterdans, sang en regie gespesialiseer het. Tydens sy studies het hy in verhoogproduksies soos A Midsummer Night’s Dream, The Crucible en die KKNK-produksie, Skimmespel opgetree. Hy het ook in Deon Opperman se Tree aan!, ’n musiekblyspel oor die Grensoorlog opgetree.
Hy sing ook en ’n paar van sy musiekvideo’s is op MK89 uitgesaai.
Op 6 Januarie 2012 trou hy met die aktrise, Zetske van Pletzen naby Bronkhorstpruit. Hulle het mekaar tydens die verfilming van Kruispad ontmoet.
Douglas Fairbanks Jr.
Douglas Fairbanks Jr. (9 Desember 1909 – 7 Mei 2000) was 'n Amerikaanse akteur en vervaardiger. Hy was bekend vir sy rolle in die rolprente Little Caesar (1931), The Narrow Corner (1933), The Prisoner of Zenda (1937), en Sinbad, the Sailor (1947).
1409
Die jaar 1409 was 'n gewone jaar wat volgens die Gregoriaanse kalender op 'n Sondag begin het. Dit was die 9de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Jennifer Kendal
Jennifer Kendal (28 Februarie 1933 – 7 September 1984) was 'n Engelse aktrise en kostuumontwerper. Sy was bekend vir haar rolle in die rolprente Bombay Talkie (1970), Suhaag (1979), en 36 Chowringhee Lane (1981).
Ein feste Burg ist unser Gott
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Ein feste Burg ist unser Gott
'n Vaste burg is onse God
Evangelies-Lutherse kerklied
Gesang 217 in die NG Kerk se Gesangeboek
Musiek en teks
Martin Luther
Anderstalige weergawes
A Mighty Fortress Is Our God
Vår Gud är oss en väldig borg
Vår Gud han er så fast ei borg
Vår Gud han er så fast en borg
Vor Gud han er så fast en borg
Hrad přepevný jest Pán Bůh náš
Rosales
Die Roosagtiges (orde Rosales) is die botaniese naam vir 'n orde van blomdraende plante. Dit orde omvat nege families. Hierdie plante word as gevolg van hul soortgelyke genetika saam gegroepeer. Die ware rose is Rosaceae.
Die bekendste plant in hierdie orde is waarskynlik die roos. Die familie bevat ook talle vrugte soos aarbeie, frambose, appels en pere, pruime, perskes en appelkose. Hops is ook deel van die orde.
Ein feste Burg ist unser Gott
Warownym grodem jest nasz Bóg
Rosales
Die Roosagtiges (orde Rosales) bestaan uit ongeveer 3 200 spesies, wat vandag meestal as een familie beskou word, hoewel sommige deskundiges hulle nog in drie families onderverdeel. Vroeër is daar heelwat meer families onder die Rosales geplaas, onder meer die peulplante (familie Leguminosae), maar volgens die huidige tendens word die ander families nie meer as roosagtiges beskou nie, maar onder afsonderlike ordes geplaas. Die meeste en bekendste roosagtiges groei in die Noordelike Halfrond, en in Suid-Afrika is 12 genera en 40 spesies inheems. Bekende sierplante soos rose en vrugte soos perskes, appels en aarbeie behoort tot die orde. Die meeste roosagtiges word in die gematigde dele van die Noordelike Halfrond aangetref.
Kenmerke
Bome, struike en kruidagtige plante word in die orde aangetref en die blare, wat enkelvoudig of saamgestel kan wees, is meestal afwisselend gerangskik. Steunblare is 'n voortreflike kenmerk van die orde (en familie). Die blomme is tweeslagtig en reëlmatig (aktinomorf) en word alleen of in trosvormige bloeiwyses gedra.
Ein feste Burg ist unser Gott
Erős vár a mi Istenünk
Jumala ompi linnamme
Rosales
Verteenwoordigers
Benewens die baie bekende rose (genus Rosa) wat as sierplante aangeplant word, behoort 'n verskeidenheid van belangrike vrugte wat in gematigde dele aangeplant word, tot die roosfamilie. Sulke vrugte is onder meer appels (Matus sylvestris), pere (Pyrus communis), perskes (Prunus persica), pruime (Prunus domestica), appelkose (Prunus armeniaca), brame (Rubus fruticosus) en aarbeie (Fragaria ananassa). 'n Paar roosagtiges het ook medisinale waarde.
Die genus Rubus alleen bestaan uit 400 tot 500 spesies, hoewel sommige deskundiges die genus in tot 2 000 spesies onderverdeel. In Suid-Afrika word verskeie inheemse Rubus-spesies in hoogliggende dele aangetref, waar hulle dikwels saam met uitheemse spesies ondeurdringbare massas kan vorm. In bosbougebiede is brame dikwels ’n lastige onkruid. Die voorouers van die tuinrose (genus Rosa) het soos die ander roosagtiges 5 kroonblare, maar deur verskeie veredelingsprosesse is die huidige vorme met talle kroonblare geteel.
Magaliessig
Magaliessig is 'n voorstad van Johannesburg, Suid-Afrika. Dit is in Johannesburg se E-streek geleë.
Ein feste Burg ist unser Gott
Ein feste Burg ist unser Gott is 'n kerklied wat deur Martin Luther waarskynlik voor 1529 geskryf en gekomponeer is. In gedrukte vorm is die werk vir die eerste keer in die boekdrukker Joseph Klug se gesangboek van 1533 gepubliseer.
Rosales
Verteenwoordigers
Bekende Suider-Afrikaanse verteenwoordigers van die roosfamilie is die ouhout (Leucosidea sericea), die rysbosse (Cliffortia-spesies) en die rooistinkhout (Prunus africana). Al hierdie plante verkies hoogliggende dele, hoewel die rooistinkhout tot by seevlak aangetref word.
Die ouhout word in die berge en ander hoogliggende dele van die oostelike deel van Suider-Afrika, meestal in klowe en langs stroompies, aangetref. Waar veld in sulke dele oorbewei word, kan dit 'n lastige indringerplant word. Die rooistinkhout het feitlik dieselfde verspreiding as die ouhout, maar groei slegs in inheemse woude (meestal bergwoude, maar ook in kuswoude in KwaZulu-Natal.
Dick Wesson (akteur)
Dick Wesson (19 November 1922 – 25 April 1996) was 'n Amerikaanse skrywer, akteur, en vervaardiger. Hy was bekend vir sy rolle in die rolprente Destination Moon (1950) en Calamity Jane (1953), en in die televisiereekse The Bob Cummings Show (1955) en Petticoat Junction (1963).
Ein feste Burg ist unser Gott
Ontstaansgeskiedenis
Die liedteks is 'n verwerking van Psalm 46 "God is 'n toevlug". In die 19de eeu was musiekwetenskaplikes nog oneens oor Luther se outeurskap, maar intussen is dit 'n onbestrede feit dat die liedteks uit die hervormer se pen gekom het.
Andreas Rauscher se Gesangeboek van 1531 is die oudste bron wat oorgelewer is. Aangesien die kerklied ook in die Klug'sche Gesangbuch van 1533 gelys word, word daar vermoed dat dit reeds in dié boek se eerste uitgawe van 1529, wat verlore gegaan het, gepubliseer is, en moontlik ook in Hans Weiss se gesangeboek van 1528 wat eweneens verlore gegaan het.
Die presiese tydstip en die omstandighede wat aanleiding tot sy ontstaan gegee het, is tans nie bekend nie. Die lied dateer van die periode tussen 1521 en 1530.
Volgens een opvatting het Luther die lied reeds in 1527 geskryf, moontlik onder die indruk van die naderende pes. 'n Ander teorie beskou Ein feste Burg ist unser Gott as 'n strydlied teen die Ottomaanse invallers (in die Slag van Mohács in Hongarye het die groot Europese moondhede in 1526 vir 'n derde keer in aanraking met die Ottomaanse Ryk gekom).
'n Derde hipotese beweer dat Luther met die lied kritiek op ougelowiges wou lewer wat teen die hervorming van die bestaande kerk gekant was en dus - volgens die opvatting van Luther en sy aanhangers - geweier het om na die woord van God te luister. Aanhangers van dié hipotese verwys na die feit dat die Protestante op die Ryksdag, wat in 1529 in Speyer gehou is, reeds 'n godsdienstige groepering gevorm het.
Cladocroce parenchyma
Cladocroce parenchyma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ein feste Burg ist unser Gott
Afrikaanse vertaling
Die Afrikaanse vertaling van die lied kom in die NG Kerk se Gesangeboek voor onder GESANG 217. Die eerste 2 strofes lui as volg:
Cladocroce parenchyma
Die spons behoort tot die genus Cladocroce en tot die familie Chalinidae. Die wetenskaplike naam van die spesie is die eerste keer geldig gepubliseer in 1902 deur Lundbeck.
Ein feste Burg ist unser Gott
Afrikaanse vertaling
'n Vaste burg is onse God,
ons skuil by Hom, die sterke.
vir ewig staan sy werke.
Al kom die Bose aan
in sy oorwinningswaan,
sy lot is reeds beslis
Gord ons met eie krag ons aan,
dan is die stryd verlore:
Conrad Phillips
Conrad Phillips (13 April 1925 – 13 Januarie 2016) was 'n Britse akteur en skrywer. Hy was bekend vir sy rolle in die rolprent Sons and Lovers (1960) en in die televisiereeks A Game of Murder (1966).
Faysal Mobahritz
Faysal Mobahritz (gebore 14 September 1994) is 'n Deense akteur. Hy is bekend vir sy rolle in die rolprente Max Embarrassing (2008), Max Pinlig 2 - sidste skrig (2011), en Max Pinlig 3 - på Roskilde (2012), en in die televisiereeks Max (2007).
Ein feste Burg ist unser Gott
Afrikaanse vertaling
Net Een kan Satansmag weerstaan,
deur God daartoe verkore.
Vra u sy Naam, so weet
dat Hy die Christus heet;
gaan Hy voor in gevaar,
Heer van sy eng'leskaar,
nooit is die stryd verlore!
Eksterne skakels
Media
1410
Die jaar 1410 was 'n gewone jaar wat volgens die Gregoriaanse kalender op 'n Maandag begin het. Dit was die 10de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Gina Carano
Gina Carano (gebore 16 April 1982) is 'n Amerikaanse aktrise en vervaardiger. Sy is bekend vir haar rolle in die rolprente Blood and Bone (2009), Haywire (2011), Fast & Furious 6 (2013), en Deadpool (2016).
Westerhout 40
Westerhout 40 is ’n stervormende gebied in die Melkweg, in die sterrebeeld Slang se Serpens Cauda-deel. Op ’n afstand van 1 600 ligjare is dit een van die naaste streke aan die Sonnestelsel wat Klas O- en Klas B-tipe sterre vorm. Dit word egter grootliks verberg deur sy enorme molekulêre wolk en kan nie maklik in sigbare golflengtes van lig waargeneem word nie. Die geïoniseerde gas van die OB-sterre met hul groot massa het ’n H II-gebied geskep met ’n uurglasvorm.
Eienskappe
Soos alle stervormende gebiede bestaan Westerhout 40 uit verskillende komponente: die swerm nuwe sterre en die gasagtige materiaal waaruit hierdie sterre gevorm word (die interstellêre medium).
Die meeste van die gas is in die vorm van molekulêre wolke – die koudste en digste stadium van die interstellêre medium wat hoofsaaklik uit molekulêre waterstof (H2) bestaan.
William Fairbanks
William Fairbanks (24 Mei 1894 – 1 April 1945) was 'n Amerikaanse akteur. Hy was bekend vir sy rolle in die rolprente Border Women (1924), The Fatal Mistake (1924), Flying High (1926), en Wyoming (1928).
Westerhout 40
Sterreswerm
’n Oop swerm van jong sterre lê in die middel van die H II-gebied; dit bevat sowat 520 sterre. Dié in die middel van die sterreswerm is omtrent 0,8 miljoen jaar oud, terwyl dié aan die buitekant effens ouer is: omtrent 1,5 miljoen jaar. Die swerm is rofweg sferies simmetries, met die swaarder sterre nader aan die middel.
Die wolk word geïoniseer deur verskeie Klas O- en Klas B-sterre. Naby-infrarooi-spektroskopie het een laat O-tipe ster (IRS 1A Suid) en drie vroeë B-tipe sterre (IRS 2B, IRS 3A en IRS 5) geïdentifiseer. Daarby is IRS 1A Noord en IRS 2A Herbig Ae/Be-sterre. Radio-uitstralings van verskeie van die sterre is waargeneem en kan ’n aanduiding wees van ultra-kompakte H II-gebiede.
Oortollige lig in die infrarooi dui daarop dat ’n aantal sterre in die swerm ringe omhet, wat besig kan wees om planete te vorm. Nege Klas 0-protosterre in die suidelike deel van die Slang is waargeneem asook drie Klas 0-protosterre in W 40, wat die mening steun dat die gebied baie jonk is en aktief sterre vorm.
Interstellêre medium
duimnael|Die kern van die molkulêre wolk soos gesien deur Herschel/SPIRE by 500 µm. Die wit sirkels is is jong sterre wat deur die [[Chandra-X-straalsterrewag waargeneem is. ]]
W 40 lê in ’n molekulêre wolk met ’n geraamde massa van 1 mson (sonmassas). Die kern van die wolk het die vorm van ’n skaapwagter se staf en vorm tans nuwe sterre. Die swerm van OB- en pre-hoofreekssterre lê net oos van die kromming in hierdie filament. Danksy die meting van radiolig wat deur koolstofmonoksied geskep word, is die massa van die kern geraam op 200–300 M☉. Daar is ’n swak, bipolêre uitvloei van gas uit die kern wat waarskynlik van ’n jong stervoorwerp afkomstig is.
Nelson Piquet Internasionale Renbaan
Die Nelson Piquet Internasionale Renbaan (Portugees: Autódromo Internacional Nelson Piquet of ook Jacarepaguá) is 'n 5.031 km lange motorsportrenbaan in Rio de Janeiro, Brasilië. Dit het die Formule Een Brasiliaanse Grand Prix 10 keer in 1978 en van 1981 tot 1989 gehuisves.
Spegvoëls
Spegvoëls (Piciformes) is 'n orde van boomlewende voëls. Die orde omvat twee subfamilies, nege families, 67 lewende genera en meer as 400 spesies, waarvan die Picidae (spegte en verwantes) sowat die helfte uitmaak.
Leonard Cohen
Leonard Norman Cohen (21 September 1934–7 November 2016) was 'n Kanadese sanger, liedjieskrywer, musikant, digter en romanskrywer wat in die 1960’s gewild geword het. Hy het ’n baie lae sangstem gehad en sy vroeë liedjies is bekend vir hul hartseer en neerslagtige toon.
Cohen het sy grootste suksesse in die 1960's behaal en word naas Bob Dylan en Paul Simon as een van die invloedrykste musikale kunstenaars van dié periode beskou. Hy het tot in die 21ste eeu gehore met sy unieke diep stem en melancholiese sangstyl vermaak. Sy werk behandel dikwels temas van godsdiens, seksualiteit en die verhoudinge tussen mense. Onder sy bekendste liedjies tel "Suzanne" (1968) en "I’m Your Man" (1988). Sy lirieke het vir meer as vyftig jaar lank 'n beslissende invloed op ander musikale kunstenaars en skrywers uitgeoefen.
Leonard Cohen is deur die Amerikaanse Rock and Roll Hall of Fame asook die Kanadese Music Hall of Fame en Songwriters Hall of Fame vereer. Die sanger het daarnaas die hoogste burgerlike toekenning in Kanada, die Ordre du Canada/Order of Canada, ontvang.
Biografie
Cohen is op 21 September 1934 in Westmount, 'n Engelssprekende voorstad van Montreal, Quebec, in 'n Joodse middelklasgesin gebore. Sy ma, Marsha (Masha) Klonitsky, 'n boorling van Kaunas, was die dogter van 'n Talmoediese skrywer van Litaus-Joodse afkoms, Rabbi Solomon Klonitsky. Sy oupa aan vaderskant, wat saam met sy gesin in 1927 uit Pole na Kanada geïmmigreer het, was die stigterspresident van die Kanadese Joodse Kongres.
Sy pa, Nathan Cohen, die eienaar van 'n betreklike groot klerebesigheid, is oorlede toe Cohen nege jaar oud was. Die Cohens was aanhangers van Ortodokse Judaïsme, 'n stroming binne die Joodse godsdiens waarin tradisie en 'n streng onderhouding van die Wet van Moses sentraal staan, en lede van die Shaar Hashomayim-kongregasie, 'n Joodse Asjkenasi-gemeente in Westmount waarmee Cohen gedurende sy gehele lewe bande gehandhaaf het.
Cladocroce reina
Cladocroce reina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladocroce en tot die familie Chalinidae. Die wetenskaplike naam van die spesie is die eerste keer geldig gepubliseer in 2010 deur Aguilar-Camacho & Carballo.
Koressilinder
Die Koressilinder is 'n belangrike artefak van die Persiese Ryk, bestaande uit 'n verklaring in Babiloniese wigskrif wat op 'n kleivat geëts is. Met sy oorname van Babilon in 539 v.C., het Kores die Grote (ook bekend as Kores II of die Bybelse Kores) hierdie verklaring uitgereik wat, benewens dokumentasie van sy koninklike stamlyn, 'n verslag van sy verowerings en genadige oordele bevat en in die fondament van Babilon se stadsmuur geplaas is.
Dit is in Maart 1879 te Amran, Babilon ontdek en word in die Britse Museum gehou. Die verklaring word tans wyd beskou as 'n "eerste verklaring van menseregte", weens onder meer die beroep op die wêreldwye afskaffing van slawerny, vrye keuse van beroep, godsdiensvryheid en die melding van vrystelling van Babiloniese slawe.
De Telegraaf
De Telegraaf is die grootste Nederlandse dagblad. Die gedrukte weergawe het in 2015 'n daaglikse sirkulasie van 430,686 gehad. Paul Jansen is sedert Augustus 2015 die hoofredakteur.
De Telegraaf is gebaseer in Amsterdam en word besit deur Mediahuis.
19de eeu
De Telegraaf is gestig deur Henry Tindal, wat gelyklopend hiermee die koerant De Courant begin het. Die eerste uitgawe het op 1 Januarie 1893 verskyn.
20ste eeu
Na die dood van Tindal op 31 Januarie 1902 het HMC Holdert, met die steun van finansiers, De Telegraaf en De Courant op 12 September 1902 oorgeneem. Dit was 'n goeie belegging, veral ten opsigte van De Courant, en het Holdert tussen 1903 en 1923 in staat gestel om die een koerant na die ander oor te neem. Hy het die subtitel "Amsterdamsche Courant" bygevoeg tot De Telegraaf, en "Het Nieuws van den Dag" tot De Courant.
In 1926 het Holdert met die bou van 'n nuwe drukfasiliteit by die Nieuwezijds Voorburgwal in Amsterdam begin wat ontwerp is deur J.F. Staal en G.J. Langhout. Die gebou is in 1930 in gebruik geneem.
Tydens die Tweede Wêreldoorlog het die Telegraaf-groep van maatskappye pro-Duitse publikasies uitgegee, wat nà die oorlog gelei het tot 'n publikasieverbod van 30 jaar. Die verbod is egter in 1949 opgehef en De Telegraaf het opnuut gefloreer en weldra die grootste koerant in Nederland geword.
In Junie 1966 is die Telegraaf-gebou deur konstruksiewerkers en Provo-volgelinge beleër na 'n valse berig dat 'n slagoffer van 'n arbeidsgeskil nie deur die polisie nie maar deur 'n medewerker gedood is. In 1974 het De Telegraaf na 'n nuwe ligging aan Basisweg geskuif.
In die tydperk van 1995 tot 1996 het De Telegraaf 'n oplaag van 760,000 eksemplare gehad, wat dit die topverkoper in die land gemaak het.
De Courant/Nieuws van de Dag se publikasie is in 1998 gestaak. In 1999 was die sirkulasie van De Telegraaf 808,000 eksemplare, wat dit negende in Europa geplaas het wat sy sirkulasiesyfers betref.
21ste eeu
De Telegraaf was in 2001 agtste in Europa wat sy sirkulasiesyfers betref, met 'n oplaag van 807,000 eksemplare. Dit het 'n Sondaguitgawe op 21 Maart 2004 bygevoeg. Die Sondaguitgawe is egter op 27 Desember 2009 gestaak. Die sirkulasie was in 2013 488,902 eksemplare. In 2014 was dit 455,727, waarna dit gedaal het tot 430,686 in 2015. Sirkulasie het in 2017 gedaal tot 393,537.
Op 26 Junie 2018 het 'n afleweringswa doelbewus die kantoorgebou van De Telegraaf binnegedring en daarna vlam gevat. Die brand is waarskynlik deur die bestuurder gestig met die doel om met 'n wegkommotor te ontsnap. Die gebou het aansienlike skade opgedoen. Die polisie is van mening dat die aanval deur georganiseerde misdaadsindikate uitgevoer is; vier dae tevore was die gebou van Panorama ook die teiken van 'n aanval, moontlik omdat albei publikasies oor ernstige misdaad berig. Panorama se kantoor is getref deur 'n anti-tenk-missiel - 'n lid van 'n motorfietsbende is vir die aanval gearresteer.
British American Tobacco
British American Tobacco plc (BAT) is een van die ses grootste sigaretprodusente in die wêreld. Dit beheer 11% van die mark.
Onder die firma se 200 handelsmerke is die bekendste Peter Stuyvesant, Rembrandt van Rijn, Paul Revere, Benson and Hedges, Lucky Strike, Pall Mall, Dunhill, Rothmans, Lexington, Texan en Kent.
Die firma is in 1902 gestig met sy hoofkantoor in Londen. Dit beskik tans oor 44 fabrieke in 42 lande, 55 000 werknemers wêreldwyd, en tabak word verskaf deur nagenoeg 90 000 boere. Die Suid-Afrikaanse fabriek is in Heidelberg, Gauteng geleë.
BAT se aandele word verhandel op die aandelebeurse van Londen en Johannesburg. Op Anheuser-Busch InBev en Prosus na is dit die grootste maatskappy wat op die Johannesburgse effektebeurs genoteer is. Die grootste aandeelhouers in BAT is The Capital Group Companies, Inc. en Black Rock, Inc.
Ander groot tabakmaatskappye in die wêreld is Philip Morris International, Altria, Imperial Brands, Japan Tobacco International en China Tobacco.
Marlboro, Johannesburg
Marlboro is 'n voorstad van Johannesburg, Suid-Afrika. Dit is in Johannesburg se E-streek geleë.
Henri Georges Fourcade
Henri Georges Fourcade (Bordeaux, Frankryk, 10 Julie 1865 – Witelsbos, Tsitsikamma, 19 Januarie 1948) was ‘n Suid-Afrikaanse landmeter, bosbouer en plantkundige.
Fourcade het as tiener na Suid-Afrika gekom en word in Kaapstad as landmeter opgelei. Aangesien sy ouers in Frankryk was, tree Comte M. de Vasselot, die Superintendent van Woude en Bosse in die Kaapkolonie, as sy mentor op. Fourcade begin in 1883 werk by die Departement Bosbou en teken topografiese kaarte van die Outeniqua- en Tsitsikammastreke vir bosboudoeleindes. Vir hierdie doel ontwikkel hy die modernste landmeetkundige apparate en metodes.
Fourcade het ‘n komplekse persoonlikheid gehad. Hy was ‘n alleenloper met ‘n afsydige en meerderwaardige houding en ‘n eksentrieke wetenskaplike. Nogtans word hy beskryf as ‘n intellektuele reus en een van die groot innoverende denkers van sy tyd. Vir die Carnegie Kommissie ondersoek hy die armblanke-vraagstuk in die Tsitsikamma, lê die kernoorsake bloot en gee uitstekende voorstelle vir die opheffing van die probleem.
In 1920 nader prof. Selmar Schönland van die Universiteit van Rhodes hom om deel te neem aan die botaniese opname van Suid-Afrika. Met groot geesdrif het Fourcade homself in die nuwe vakgebied ingegrawe. Outeniekwaland, Langkloof, Uniondale en die Tsitsikamma, ‘n gebied van 14 000 vk. km., sou sy werkterrein wees. Hy bestudeer die plantkunde en Latyn om sy eie monsters te kon identifiseer. Dr. Louisa Bolus van die Bolus Herbarium (by die Universiteit van Kaapstad) en ander wêreldbekende plantkundiges word sy kennisse, besoek self dikwels Kew Gardens en ook hy word internasionaal bekend. So word Witelsbos beskou as bron van ‘n groot verskeidenheid plante.
Hy pas sy kennis van die landmeetkunde in sy beroep as plantkundige toe. In 1936 het hy nog verbeterde stereografiese apparaat ontwerp om akkurate lugfoto’s te neem. In die 1920’s het hy selfs patentregte op van sy tegniese uitvindings geregistreer.
Daar is 28 plante met die Latynse spesienaam fourcardei na hom genoem. Tussen al die duisende monsters wat hy versamel het, was 72 plante wat nog nie voorheen geïdentifiseer is nie.
Die standaard skrywerafkortings Fourc. word gebruik om Louisa Bolus as die skrywer aan te dui wanneer 'n botaniese naam vermeld word.
Shelley Longworth
Shelley Longworth (gebore 22 Maart 1976) is 'n Engelse aktrise en skryfster. Sy is bekend vir haar rolle in die rolprente I Want Candy (2007), Vampire Academy (2014), en Suffragette (2015), en in die televisiereeks Benidorm (2007).
Justin Pickett
Justin Pickett is 'n Britse akteur. Hy is bekend vir sy rolle in die rolprent Knights & Emeralds (1986) en in die televisiereekse Desmond's (1989), Porkpie (1995), en Dark Realm (2000).
Chris Farley
Chris Farley (15 Februarie 1964 – 18 Desember 1997) was 'n Amerikaanse akteur. Hy was bekend vir sy rolle in die rolprente Coneheads (1993), Tommy Boy (1995), Black Sheep (1996), en Beverly Hills Ninja (1997).
Farley is dood aan 'n dwelm oordosis op 33.
Grethe Mogensen
Grethe Mogensen (gebore 25 Mei 1937) is 'n Deense aktrise. Sy is bekend vir haar rolle in die rolprente Kærlighedens melodi (1959), The Musketeers (1961), Flagermusen (1966), en The Enlightened One.
Nebraska
Nebraska se bynaam is Cornhuskers State. Die woord Nebraska is uit die Chiwere-taal afkomstig en beteken 'vlak water'.
Tarkastad
duimnael|links|240px|Nog 'n vervalle handelsgebou in die middedorp.
Tarkastad is 'n klein dorp in die provinsie Oos-Kaap, Suid-Afrika, sowat 78 km oos van Cradock en 64 km wes van Queenstown, 1 310 m bo seespieël en in die middel van 'n goeie skaapboerderygebied. 'n Takspoorlyn verbind die dorp met Bowker's Parkstasie, 4 km wes van Queenstown, maar dié spoorlyn is in 1988 vir spoorverkeer gesluit en word nie meer in stand gehou nie.
Geskiedenis
Ongeveer 26 km van die dorp af lê die eensame graf van die slagoffer van die Slagtersnek-rebellie Johannes Bezuidenhout, enkele kilometer van die toneel van sy laaste hopelose stryd teen die oormag van regeringstroepe. Die Slagtersnek-rebellie verwys na Bezuidenhout, 'n Oos-Kaapse boer, se kortstondige opstand teen die Britse bewind in die tydperk 1815–1816. Dit word ook as een van die redes vir die ontstaan van die Groot Trek beskou. Die naam Slagtersnek, waar die rebelle gevang is, is ontleen aan die Britse handelaars van Grahamstad wat hier bymekaargekom het om die boere in die omgewing se slagdiere te koop. Op 'n plaas naby wat vandag Somerset-Oos is, het Frederik Bezuidenhout 'n Khoikhoi-werker met die naam van Booi van diefstal verdink en sy loon teruggehou. Booi het Bezuidenhout gaan verkla van aanranding by die landdros op Graaff-Reinet. Bezuidenhout het twee keer geweier om voor die hof te verskyn en hy is op 5 Oktober 1815 in absentia tot 'n maand gevangenisstraf gevonnis.
Die Britse regering wou graag sy gesag oor die boere in die verre Oosgrens vertoon en het 'n mag van 12 Khoikhoi soldate, destyds Pandoere genoem, met 'n blanke offisier op 16 Oktober 1815 na Bezuidenhout se plaas gestuur om hom in hegtenis te neem. Bezuidenhout het hom verset en is deur een van die Khoikhoi soldate in 'n skuiling tussen rotse op sy plaas doodgeskiet. Op sy begrafnis het sy broer Johannes Bezuidenhout wraak gesweer en saam met 'n groep vriende het hy 'n opstand teen die Britse regering in die Kaap beplan. Hulle wou die Britse regering en die Khoikhoi uit die Oos-Kaap verdryf. Hulle het die Xhosa hoofman Gaika (ook Ngqika genoem) om hulp genader en aangebied dat hy die hele Zuurveld as betaling sou ontvang. Gaika het nie belang gestel nie. Hendrik Prinsloo is kort daarna deur 'n mag van 70, wat 40 Engelse soldate en 30 kommandolede ingesluit het, in hegtenis geneem.
Die rebelle het onsuksesvol probeer om hom te ontset en ander boere in die omgewing gevra om by die opstand aan te sluit. Die rebelle het op 18 November 1815 aan die Britse mag by Slagtersnek oorgegee. Johannes Bezuidenhout het hom teen inhegtenisname verset en is ook doodgeskiet. Die gevolg van die opstand was dat 32 rebelle uit die Oostelike Provinsie verban en ses van die rebelleleiers op 20 Januarie 1816 ter dood veroordeel is op 'n klag van hoogverraad. Een, Willem Krugel, word later deur die Kaapse goewerneur, lord Charles Somerset, begenadig. Op 9 Maart 1816 word Hendrik Frederik Prinsloo, Stephanus Cornelis Bothma, Cornelis Johannes Faber, Theunis Christiaan de Klerk en Abraham Carel Bothma in die openbaar gehang.
Sowat drie dekades voor die dorpstigting het die distrik Tarka twee manne aan die Groot Trek afgestaan wat later roem sou verwerf: Andries Hendrik Potgieter en Piet Retief. Met die uitbreek van die Tweede Vryheidsoorlog in 1899, toe die twee Boererepublieke in 'n doodstryd gewikkel was teen die Britse magte, het talle lidmate van Tarkastad na die wapen gegryp. Van dié sogenaamde Kaapse Rebelle het meer as een het voor die vuurpeloton die hoogste prys vir sy nasieliefde betaal. Digby die dorp het die burgers onder genl. Jan Smuts 'n Engelse patrollie in 'n hinderlaag gelok en uitgewis. En die destydse leraar, ds. D.J.J. van Velden, wat verdink is van pro-Republikeinse simpatie, is meer as 'n jaar in 'n interneringskamp aangehou.
Inwoners van Tarkastad het geesdriftig meegedoen aan sowel die honderdjarige herdenking van die Groot Trek in 1938 as die Rapportryer-feesplan met die oog op die inwyding van die Voortrekkermonument op 16 Desember 1949. Die rapport se roetes van 1949 was simbolies van 'n feestelike aantog na die monument in Pretoria. Die ryers was 10 weke lank op pad, het byna 400 plekke langs die 15 afsonderlike roetes aangedoen en in die geheel, as al 15 roetes saamgetel word, amper 23 000 km te perd afgelê.
Tarkastad was een van die plekke wat die rapportryers besoek het en wel op roete 6(b), 'n afwyking van roete 6 oor Tarkastad, Cradock en Hofmeyr omdat eersgenoemde, laasgenoemde en Middelburg, Kaap, op 'n roete wou lê en omdat dit met 'n enkele roete 6 uit Oos-Londen onmoontlik sou wees. Die rapportryers verlaat die hawestad op 22 Oktober 1949, ry oor Berlin en King William's Town en bereik Adelaide op 28 Oktober, waar 'n goed georganiseerde fees gehou is. Ná 'n fees op Bedford op 29 Oktober en 'n besoek aan die geskiedkundige kerkie op Glen Lynden die volgende dag, begelei 'n perdekommando, motorstoet en nog baie geesdriftiges op fietse en te voet die rapportryers na die monumentterrein toe hulle laat die middag van Donderdag 3 November 1949 Tarkastad binnegery kom.
Daar is toesprake gelewer en 'n diens waargeneem deur ds. Nico de Lange. Hier is ook die boodskap van die gemeenskap van Tarkastad voorgelees. Fanie van Heerden, 'n 81-jarige oudstryder van die Tweede Vryheidsoorlog, het 'n fakkel op die monument aangesteek en groot toejuiging van die skare ontlok. Op die sportterrein het die rapportryers en inwoners die aand gesellig met vleisbraaiery, boeresport ens. deurgebring. Ds. De Lange het as feesredenaar opgetree en ná sy rede is 'n aanskoulike wiel teen die hang van die berg met brandende fakkels gevorm. Die volgende oggend het die rapportryers ná huisgodsdiens vertrek op pad na Cradock.
Munisipaliteit
Tarkastad het op 29 Julie 1864 sy eie raad van kommissarisse bekom en 'n dekade later, op 3 September 1874, is die distrik Tarka geproklameer. Munisipale status is in 1883 verwerf. Die skrywer W.C. Scully het in 1877 posmeester geword en is later opgevolg deur nog 'n skrywer, R. (Betram) Mitford. Die munisipaliteit het die honderdjarige bestaan van die dorp in 1962 gevier met onder meer die publikasie van ''Tarkastad eeufees/centenary, 1862–1962. Gedenkalbum / souvenir album'', wat 80 bladsye beslaan het met illustrasies. In 1978 berig die Amptelike Suid-Afrikaanse Munisipale Jaarboek dat die dorp se inwoners 4 395 getel het, van wie 690 wit, 600 bruin, vyf Indiërs en 3 100 swart was. Destyds was die dorp se belasbare waarde R1 682 340.
Die dorp se openbare biblioteek is reeds in 1871 opgerig en het in 1986, toe die biblioteek geaffilieer was by die destydse Kaapse Provinsiale Biblioteekdiens, 589 volwasse en 290 kinderlede gehad met 'n jaarlikse boeksirkulasie van 28 149.
Die destydse munisipaliteit het voorsiening gemaak vir 'n nege-putjie-gholfbaan, 'n rolbalbaan, tennisbane, twee rugbyvelde, swembad, jukskeibaan, kinderspeelterrein en 'n krieketveld. In die jare 1960 of 1970 is 'n moderne pawiljoen op die Van Riebeeckpark-skouterrein opgerig. Die stadsaal bied sitplek aan 400 mense. Die elektrisiteitsvoorsieningskema is in 1960 teen 'n koste van R59 000 verander na wisselstroom.
Nuwe bedeling
Met die oorgang na die nuwe munisipale bedeling omstreeks 2000, het Tarkastad deel geword van die Tsolwana Plaaslike Munisipaliteit in die Chris Hani-distriksmunisipaliteit. Die ander vername dorp in die plaaslike munisipale gebied is Hofmeyr.
In die munisipale verkiesing van 2011 het die African National Congress 15 089 van die 20 539 uitgebragte stemme op hom verenig, vergeleke met die Congress of the People se 1 940 en die Demokratiese Alliansie se 1 724. Onafhanklike kandidate het 1 618 stemme gekry. Vergeleke met die 2006- munisipale verkiesing het die ANC se aandeel gedaal van 88,2% tot 73,5% en die DA s'n toegeneem van 6% tot 8,4%. Cope het eers ná die verkiesing van 2006 ontstaan. Tarkastad val in sy geheel in wyk 4 van dié munisipaliteit. In dié wyk het die ANC in 2011 1 265 (1 623 in 2006) stemme gekry, 'n onafhanklike kanditaat 675 stemme en die DA 390 (245 in 2006). 2 356 van die 3 552 geregistreerde kiesers het gestem, oftewel 66,3%.
In 2011 se verkiesing het die ANC al vier wyke in Tsolwana gewen. In die toewysing van proporsionele setels het dié party nog drie setels gekry, vergeleke met Cope en DA se een elk. Die totaal van nege is een minder as na dié 2006-verkiesing, toe die ANC nege en die DA vyf setels beheer het.
Oorsprong van die naam
Die dorp het sy naam ontleen aan dié van die Tarkarivier wat 13 km suidwes van die dorp verbyvloei. Daar is drie verklarings omtrent die oorsprong van dié naam: Die eerste is dat dit 'n Xhosa-woord is wat "mooi meisie" beteken. Sodra 'n Xhosa-meisie 'n sekere ouderdom bereik, word sy na die Tarkarivier geneem vir haar ontgroening. Die tweede is dat "tarka" afgelei is van die Xhosa-woord "amataka", wat "voël" beteken. Die derde en mees geloofwaardige verklaring is dat "tarka" aan 'n Khoi-taal ontleen is. Die oorspronklike woord was "Taraxa!as" met "taras" wat "vrou" beteken, "taraxa" (of ook "taracha") "ryk aan vroue" en "!as" wat dui op 'n plek of stad. Dus is dit 'n plek ryk aan vroue.
Billy West (stomrolprentakteur)
Billy West (22 September 1892 – 21 Julie 1975) was 'n Amerikaanse akteur, vervaardiger, en regisseur.
Tarkastad
Oorsprong van die naam
Die vorm "Tarka" kom die eerste keer voor in 1752 in Beutler se "Journaal" toe hy melding maak van "een rivier Tarka of het Vrouwenrivier", terwyl in goewerneur Joachim van Plettenberg se "Dagverhaal van de landreyse...in den jaar 1778 gedaan" op 18 September sprake is van "de Traka of Vrouwen Rivier". Ook die reisiger Barrow in sy Travels praat van die "Traka or Maiden River".
Boerdery
Daar word met wol en beeste geboer in die distrik. Wildsboerdery het ook 'n groot ekonomiese bedryf geword en Tarkastad is die middelpunt vir trofeejag van Oos-Kaapse en Karoo-wildspesies. Beroepsjagters gebruik die dorp as basis en so het 'n aansienlike bedryf hier ontstaan wat wildteel, -vang, -verkope, taksidermie en die verkoop van jagtoerusting insluit.
Toerisme
Die eerste pastorie van die NG gemeente Tarkastad is tot nasionale gedenkwaardigheid verklaar. Dit is opgerig in 1864, kort ná die koms van die eerste NG leraar, ds. J.G.S. de Villiers, is 'n verdiepinghuis en het ongewone traliewerk van gegote yster.
Van die bekenste bakens in die distrik wat gereeld afgeneem word, is die plat heuwels Marta en Maria. Omdat die eerste boere hulle reeds omstreeks 1795 hier gevestig het, kan ou watermeule vandag nog in die omgewing gesien word. In die Winterberg is voetslaanpaai, soos die moeilike drie dag lange sirkelroete oor 45 km by Toorberg en die Groot Winterberg-voetslaanroete.
San-rotskuns is te sien op die plaas Grootvlei noord van die dorp. Ander natuuraktiwiteite in die omgewing naas jag, is forelhengel, besoeke aan die Nasionale Bergkwaggapark en die Tsolwana-natuurreservaat asook talle privaat wildsplase.
Tarkstad het nie 'n plaaslike hotel of noemenswaardige gastehuise nie, maar van die verblyf vir toeriste op omliggende plase, is onder meer die Knowsley Country Cottage in die Winterberg-bewarea, die Redcliffe Country House, Carrickmoor-gasteplaas, Braeside Country Cottage, Glen Etive Cottage op die geskiedkundige plaas wat reeds meer as 125 jaar in die Scott-familie se besit is, en die Blanco-gasteplaas-en-vakansieoord.
Distrik Tarka
Die distrik Tarka is op 3 September 1874 geproklameer en beslaan 3 196 km². Dit grens in die weste aan die distrikte Cradock en Maraisburg, in die suide aan Bedford en Adelaide, in die ooste, waar die Swart-Keirivier 'n natuurlike grens vorm, aan Queenstown en in die noorde aan die distrikte Sterkstroom en Molteno. Die distrik is redelik yl bevolk en bergagtig, met hoogtes bo seevlak wat wissel van 1 200 tot 2 300 m. In die noorde het die Bamboesberg op die grens met die distrik Molteno pieke van hoër as 2 000 m, terwyl die Groot Winterberg in die suide tot 2 370 m reik en die grens met die Adelaide-distrik vorm. In die mees suidwestelike uithoek is die Baviaansrivierberg.
Die vernaamste riviere wat deur die distrik sny, is die Swart-Kei asook die Tarka en sy takriviere: die Riet, Spring Valley, Elandsfontein en Elands.
Volgens die landbousensus van 1967/'68 was daar indertyd 259 959 skape, 14 828 bokke en 13 378 beeste in die distrik.
Sirkumstellêre skyf
’n Sirkumstellêre skyf is die samepakking van gas, stof, planetesimale, asteroïdes of botsende fragmente in ’n wentelbaan om ’n ster. Om jong sterre kan dit materiaal wees waaruit planete ontstaan. Om ouer sterre is dit ’n aanduiding dat die vorming van planetesimale plaasgevind het en om witdwerge kan dit daarop dui dat planetêre materiaal die hele sterevolusie deurstaan het.
Om jong sterre
duimnael|’n Kunstenaarsvoorstelling van ’n oorgangskyf om ’n jong ster.
Volgens die model van stervorming wat tans aanvaar word, word ’n ster gevorm vanweë die swaartekragsamedrukking van kolle materie in ’n molekulêre wolk. Die saamgedrukte materiaal het ’n hoekmomentum wat lei tot die vorming van ’n gasagtige protoplanetêre skyf van digte gas en stof om die jong, roterende ster. Die roterende skyf bly die sentrale ster voed. Die akkresieskyf-fase duur ’n paar tot 10 miljoen jaar.
Die skyf koel geleidelik af in wat bekend is as die T Tauri-ster-stadium. Klein korrels van rots en ys kan in die skyf vorm en saamgroei tot planetesimale. As die skyf groot genoeg is, kan protoplanete en eindelik planete ontstaan. ’n Ster soos die Son neem sowat 100 miljoen jaar om te vorm.
1412
Die jaar 1412 was 'n skrikkeljaar wat volgens die Gregoriaanse kalender op 'n Woensdag begin het. Dit was die 12de jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Marlboro Gardens
Marlboro Gardens is 'n voorstad van Johannesburg, Suid-Afrika. Dit is in Johannesburg se E-streek geleë.
1413
Die jaar 1413 was 'n gewone jaar wat volgens die Gregoriaanse kalender op 'n Vrydag begin het. Dit was die 13de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Ole Monty
Ole Monty (22 Oktober 1908 – 24 April 1977) was 'n Deense akteur. Hy was bekend vir sy rolle in die rolprente Sunstroke (1953), Taxa K 1640 efterlyses (1956), Laan mig din kone (1957), en Summer in Tyrol (1964).
Jason Piper
Jason Piper is 'n Britse akteur. Hy is bekend vir sy rolle in die rolprent Harry Potter and the Order of the Phoenix (2007) en in die televisiereeks Man O Man (1996).
Morgan Farley
Morgan Farley (3 Oktober 1898 – 11 Oktober 1988) was 'n Amerikaanse akteur. Hy was bekend vir sy rolle in die rolprente High Noon (1952), Soylent Green (1973), en Heaven Can Wait (1978), en in die televisiereeks Star Trek (1966).
Louisa Lytton
Louisa Lytton (gebore 7 Februarie 1989) is 'n Engelse aktrise. Sy is bekend vir haar rolle in die rolprente Payback Season (2012) en Young, High and Dead (2013), en in die televisiereekse The Bill (1984) en EastEnders (1985).
Cladocroce spathiformis
Cladocroce spathiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladocroce en tot die familie Chalinidae. Die wetenskaplike naam van die spesie is die eerste keer geldig gepubliseer in 1904 deur Topsent.
1414
Die jaar 1414 was 'n gewone jaar wat volgens die Gregoriaanse kalender op 'n Saterdag begin het. Dit was die 14de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Juan en Oscar Gálvez-renbaan
Die Juan en Oscar Gálvez-renbaan (Spaans: Autódromo Juan y Oscar Gálvez) is 'n motorrenbaan in Buenos Aires, Argentinië wat in 1952 onder president Juan Perón gebou is. Dit het aanvanklik as die Autódromo 17 de Octubre bekend gestaan tot en met die Perón-bewind se omverwerping.
Die baan met 'n toeskouerkapasiteit van 45 000 het die Argentynse Grand Prix reeds 20 keer tussen 1953 en 1998 gehuisves.
Fuji Speedway
Die Fuji Speedway is 'n internasionale renbaan wat in Japan geleë is. Dit het die Japannese Grand Prix elf keer aangebied, eers van 1966 tot 1976 en later weer in 2007 en 2008.
Charles West (akteur)
Charles West (30 November 1885 – 10 Oktober 1943) was 'n Amerikaanse akteur. Hy was bekend vir sy rolle in die rolprente The Road to Yesterday (1925) en The House Without a Key (1926).
Bo Poraj
Bo Poraj (gebore 1 Julie 1973) is 'n Britse akteur en skrywer. Hy is bekend vir sy rolle in die rolprent Enigma (2001) en in die televisiereeks EastEnders (1985).
Richard Farnsworth
Richard Farnsworth (1 September 1920 – 6 Oktober 2000) was 'n Amerikaanse akteur. Hy was bekend vir sy rolle in die rolprente The Natural (1984), Misery (1990), en The Straight Story (1999).
1415
Die jaar 1415 was 'n gewone jaar wat volgens die Gregoriaanse kalender op 'n Sondag begin het. Dit was die 15de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Jake Zyrus
Jake Zyrus (gebore as Charice Pempengco op 10 Mei 1992 in Cabuyao-stad, Filippyne) is 'n bekende sanger, akteur en model.
Klerikalisme
Onder klerikalisme word gewoonlik verstaan die bemoeienis van die (Rooms-Katolieke) kerklike owerhede met wêreldse sake.
Jake Zyrus
Pempengco het in 2013 openlik erken dat sy 'n gay vrou is. In 2017 het sy uitgekom as 'n transgender man nadat sy manlike borsrekonstruksie gehad het en met testosteroonbehandeling begin het. Hy het die naam Jake Zyrus aangeneem en die gebruik van die naam Charice Pempengco gestaak.
Klerikalisme
Verhouding tussen Kerk en staat
Gedurende die ancien régime was kerklike en sekulêre mag nou verweef met mekaar.